Zá á ngávəŋan ǹsísīm Ńtondôbə, ńdɔ á ngálə́b nyē é mod ǎ yii ? 14A ngásílī zá zēn fəg nə́ á tóan yəm, zá á ngāyə́gələ nyé sósōó ǹtsígán ǹtól, zá á ngáyə́gələ nyé ńyəmán, ngə́ álə́dē nye zěn fəg ? 15Məyɔŋ hḿ mā mə́ nə́ anə́ ándīm yā látóé á ńlongá! Mâdid anə́ ḿbūlúg yā bábɛ̄de á ńlō á yób. Bilǒn hḿ kig a vúndū byá anə́ mān ḿbúlúg. 16Libáŋ ásə á sə̄ kig yəan ású ndzaag, tɔ á kig tsíd dzíé ésə ású mə́túnuŋa míḿkpə́l bíyə́m. 17Miǹnam mísə mí nə nyé á mís anə́ dzóm é sə́ kig; a yén myā və ngəlé, zəzə̌ byə́m. 18Zá myāyi vəgǎn Zāmbá ai nyé, efulán éfə̄ myāyī nyé tə́lē á m̀fə̄ŋ ? 19Ekálan, dzóm bə́ ngávigidi, á kə̄ a bəde mvɔ́d á yób, ai bibǎb bí sílíba. 20Ényɔ́ á nə̄ təge ai m̀faŋ ákúmá, ényɔ̄ ā tsíg ábɔ̄ŋ élé yā é nə́ ńkīb, a dzə́ŋ ńkə̄­kə́ŋ mod nâ á kom nyé ékálan é nə́ tə fə́ŋəlan. 21Yə mǐ nə təge yəm, myá ndzí kig wóg a, bá ndzí mínā dɔ́ kad á mə̄tádī a, myǎyə̌m kig ḿbonde sí a ? 22Énye á tɔ̄á á ńgíniŋ ébás yób, a yali sí, bǒd yā étē bə́ yénege və bǎn bə̄ḿbasaná, a ngádami yób anə́ ténde, a ngálíndī dɔ́ anə́ míḿbâga bíyé.